Ma yella d amawal, yella aṭas n lexṣas deg umawal n tutlayt tamaziɣt, ayagi yettuɣal ɣer umakan-is deg tmetti, ulac aṭas n yinadiyen fell-as, ulac amawal yezdin akk taɣulin (amedya: taɣult-agi n lespace i ɣef i d-yewwi uḍris-agi n ugeldun amecṭuḥ), mazal ur telli ara d tamezdayt, mazal ur tewwiḍ ara ɣer uswir n usegnu, ɣef wanect-a Mass Manṣuri iɛerreḍ ad d-yesnulfu ɛlaḥsab n wayen yeḥwaǧ, amedya: amseddu i wakken ad d-yini moteur , d awal ur nelli ara yakan deg tmeslayt taqbaylit, ur yufi ara agdazal-is, yeɛreḍ ad d-yesnulfu s usuddem seg umyag ddu + tmerna n ticreḍt am di tazwara. Neɣ tikwal yettruḥu ɣer iṛeṭṭalen, yettawi-d iṛeṭṭalen ur nelli ara, ameḍya: boa lbuwa.